open-index/open-wikipedia-markdown huggingface dataset:
Meda fra Odessos

**Meda fra Odessos** (gresk: Μήδα) var en trakisk prinsesse fra kysten av Svartehavet i dagens Bulgaria, datter av kong Kothelas av den trakiske stammen getere. En gang rundt 341 f.Kr. inngikk Kothelas en avtale med Filip II av Makedonia og ble hans vasall. Avtalen ble sikret med at Filip giftet seg med Kothelas' datter Meda og hun ble den sjette av hans syv hustruer etter Olympias.

Da Filip II ble drept i 336 f.Kr. begikk Meda selvmord for å følge ham til etterlivet. Makedonerne var ikke vant med slike heftige følelser fra en konges gemalinner, men de gravla henne med ham i den store gravhaugen i Vergina i et eget rom. Det andre *[[larnax]]* som ble funnet i graven kan således tilhøre henne. Det er ikke kjent om de hadde barn sammen.

## Referanser


## Litteratur
* Carney, Elizabeth Donnelly (2000): *Women and monarchy in Macedonia*, University of Oklahoma Press, ISBN 0806132124, s. 68
Kleopatra Eurydike av Makedonia

**Kleopatra Eurydike** (gresk: Ευρυδίκη Κλεοπάτρα), født med navnet Kleopatra (gresk: Κλεοπάτρα) var en makedonsk adelskvinne fra midten av 300-tallet f.Kr., niese av hærføreren Attalos, og den siste av de syv hustruene til kong Filip II av Makedonia.

Kleopatra var en ung pike da Filip giftet seg med i enten 338 f.Kr. eller 337 f.Kr. Da Filip giftet seg med henne ga han henne det nye kongelige navnet Eurydike. Med tiden kom også Kleopatra til å bli et kongelig navn blant makedonske dynastier, særlig i det ptolomeiske rike i Egypt gjennom den hellenistiske epoken. Selv om Filip II var polygamist, gjorde hans ekteskap med Kleopatra Eurydike hans fremste hustru Olympias opprørt da hun mente at det truet hennes sønn Aleksanders arverett til den makedonske tronen.

I henhold til både Junianus Justinus og biografen Satyros fødte Kleopatra Eurydike to barn: en datter, Europa, og en sønn, Karanos.

Etter at Filip II ble myrdet i 336 f.Kr. skal Olympias ha sørget for å få drept de små barna på grusomt vis. Europa skal ha blitt født kun noen dager før hennes far døde. I henhold til Plutark skal Olympias ha tvunget Kleopatra Eurydike til å overvære drapene på sine barn og deretter blitt tvunget til å ta sitt eget liv.

Historikeren Peter Green, forfatter av en biografi over Aleksander den store, forslår at det var Aleksander selv som beordret mordet på Karanos, men at drapene på Europa og Kleopatra Eurydike var resultatet av Olympias' hensynsløshet. Ikke alle moderne historikere er like overbeviste om eksistensen til disse barna. Det synes som en fabrikasjon for å beskrive ondskapen til Olympias. Den britiske historikeren William Woodthorpe Tarn ignorerer datteren Europa helt og holdent og bestrider også den historiske eksistensen av Karanos. Den tyske historikeren Felix Stähelin mener at kun datteren Europa er sannsynlig og at Karanos er en senere diktning.

## Referanser


## Litteratur
* Green, Peter (1991): *Alexander of Macedon: 356-323 B.C. A Historical Biography*; Berkeley & Los Angeles; University of California Press
Flikbrønsle

**Flikbrønsle** er en ettårig urt i korgplantefamilien. Arten er utbredd i Europa og Asia. 
Planten blir omkring 40 cm høy, og har trefliket blad og opprette korger. Alle kroner rørformet. Frukten har to brodder. Den blomstrer rundt august måned i grøfter og på våte steder. Flikbrønsle vokser i Norge nord til Nordland.

## Kilder
* Johannes Lid: *Norsk-svensk-finsk flora*. Det Norske Samlaget, 1985.

## Eksterne lenker
* 
* 
* Flora og North America hos www.efloras.org 
* Taxon: Bidens tripartita L. hos Germplasm Resources Information Network (GRIN)
*
Bachhaus Eisenach

**Bachhaus Eisenach** er et museum viet den tyske komponisten Johann Sebastian Bach, som ble født i Eisenach i 1685. På en utstillingsflate rundt 600&nbsp;m² vises ca 250 originalgjenstander, blant annet et av Bachs autografe manuskripter.

Museet består av flere bygninger, hvorav kjernen er et omtrent 550 år gammel bindingsverksverkshus med adresse Frauenplan 21. På midten av 1800-tallet ble bygningen feilaktig identifisert som Bachs fødested, og Neue Bachgesellschaft etablerte i 1907 et museum og minnested for komponisten i det som fortsatt ble regnet som Bachs fødehus.  Det sannsynlige fødestedet lå i virkeligheten omtrent 100 meter lengre nord, i «Fleischgaß», der Bachs far eide et bolighus. Bygningen, som lå der Lutherstrasse 35 nå ligger, ble revet allerede på 1700-tallet.

## Litteratur
* Christoph Wolff: *Johann Sebastian Bach*. S. Fischer, Frankfurt am Main 2007 (2. opplag), ISBN 978-3-596-16739-5.
* Martin Petzoldt: *Bachstätten. Ein Reiseführer zu Johann Sebastian Bach*. Insel, Frankfurt, 2000. ISBN 978-3-458-34220-5.
* Ilse Domizlaff: *Das Bachhaus Eisenach: Fakten und Dokumente*. Bachhaus, Eisenach 1984.

## Referanser


## Eksterne lenker
* 
* Websiden til ''Neue Bachgesellschaft''
Birkebeinerrennet 2013

**Det 76. [[Birkebeinerrennet]]** ble arrangert den 16. mars 2013. Anders Aukland vant rennet foran Eldar Rønning og Espen Harald Bjerke. Jørgen Aukland, som gikk hele løpet uten festesmurning, sørget for at det ble firedobbelt norsk i rennet.

## Resultater

### Herrer

### Kvinner

## Resultater for øvrige klasser

## Eksterne lenker
* 
* Resultater for alle klasser
Neue Bachgesellschaft

**Neue Bachgesellschaft** (NBG) er en forening dedisert pleie, utbredelse og vitenskapelig forskning rundt musikken til Johann Sebastian Bach.

Foreningen ble etablert 27. januar 1900 i Leipzig og står bak årlige *Bachfeste*, utgir årboka *[[Bach-Jahrbuch]]*, driver museet Bachhaus Eisenach, holder bachakademier i Øst-Europa og driver stiftelsen *Johann Sebastian Bach-Stiftung*.

NBG er etterfølgeren til *[[Bach-Gesellschaft]]*, som blant andre Robert Schumann, Franz Liszt, Otto Jahn, Ignaz Moscheles, Carl von Winterfeld, Louis Spohr, Siegfried Wilhelm Dehn, Carl Ferdinand Becker og Moritz Hauptmann stiftet i 1850 med det formålet å publisere en komplett utgave av Johann Sebastian Bachs verk i en *Bach-Gesamtausgabe*.  I henhold til formålsparagrafen oppløste Bach-Gesellschaft seg 27. januar 1900 etter at det siste bindet forelå i 1899.

I det siste bindets avslutningberetning vektla redaktøren Hermann Kretzschmar at det ikke var nok å publisere Bachs verk i kritiske nyutgivelser, men at det måtte arbeides for musikkens utbredelse, og gikk inn for at det ble opprettet en ny forening med dette formålet. I det samme møtet som 27. januar 1900 oppløste den gamle foreningen, konstituerte Kretzschmar, innehaveren av forlaget Breitkopf & Härtel Oskar von Hase, Martin Blumner, Siegfried Ochs, Joseph Joachim, Franz Wüllner og thomaskantor Gustav Schreck *Neue Bachgesellschaft*.

## Referanser


## Litteratur
* Rudolf Eller (red.): *100 Jahre Neue Bachgesellschaft. Beiträge zu ihrer Geschichte*. Evangelische Verlagsanstalt, Leipzig 2000. ISBN 3-374-01927-7
* Neue Bachgesellschaft e.V.: *Mitteilungsblatt*. 1976 (1) – . ISSN 1015–1877

## Eksterne lenker
* Website der Neuen Bachgesellschaft
* Website des Bachhauses Eisenach
Bess Truman

**Bess Truman** (født **Elizabeth Virginia Wallace** 13. februar 1885 i Independence i Missouri, død 18. oktober 1982 i Independence i Missouri), var president Harry S. Trumans ektefelle og USAs førstedame fra 1945 til 1953.

Elizabeth Virginia Wallace ble kjent med sin fremtidige mann mens de gikk på samme skole i Independence i Missouri. Som førstedame satte hun ikke pris på store sosiale arrangementer, og var lettet over å forlate Washington. Hun døde i en alder av 97 år,  hvilket gjør henne til tidenes lengstlevende førstedame.

## Referanser


## Eksterne lenker
* 
*
Bach-Gesellschaft

**Bach-Gesellschaft zu Leipzig** ble stiftet i 1850, på 100-årsdagen for komponisten og thomaskantoren Johann Sebastian Bachs død, med det ene formålet å publisere Bachs omfangsrike *oeuvre* i en komplettutgave.

Initiativtakere var blant annet komponistene Robert Schumann, Franz Liszt, Ignaz Moscheles og Louis Spohr, Mozart-biografen Otto Jahn, musikkviteren Carl von Winterfeld, musikkteoretikeren Siegfried Wilhelm Dehn, og thomaskantor Moritz Hauptmann.

Første bind av *Bach-Gesamtausgabe* forelå i 1851. Til tross for en rekke feil, vilkårlig utvalg versjoner, mangler i den kildekritiske delen og en heller tilfeldig nummerering, var det en banebrytende utgave som i vesentlig grad bidro til studiet og forståelsen av Bachs musikk og som var standardutgaven for Bachs verk inntil Bärenreiters historisk-kritiske *[[Neue Bach-Ausgabe]]* (2007).

I tråd med foreningens formålsparagraf oppløste *Bach-Gesellschaft* seg selv etter at oppgaven med det 50. og siste bindet var fullført. 27. januar 1900, på det samme møtet som  oppløste den gamle foreningen, ble *[[Neue Bachgesellschaft]]* konstituert. Til stede var redaktøren Hermann Kretzschmar, innehaver av forlaget Breitkopf & Härtel Oskar von Hase, thomaskantor Gustav Schreck, samt Martin Blumner, Siegfried Ochs, Joseph Joachim og Franz Wüllner.

Bach-Gesellschaft må ikke forveksles med *Bach-Verein*, som Heinrich von Herzogenberg og Franz von Holstein, Philipp Spitta og Alfred Volkland stiftet i Leipzig i 1874.

## Referanser


## Litteratur
* Bach-Gesellschaft zu Leipzig (red.): *Bach-Gesamtausgabe. Johann Sebastian Bach's Werke*. 46 årganger og 4 supplementsbind. Edition Breitkopf & Härtel, Leipzig 1851–1899.
* Karen Lehmann: *Die Anfänge einer Bach-Gesamtausgabe. Editionen der Klavierwerke durch Hoffmeister und Kühnel (Bureau de Musique) und C. F. Peters in Leipzig  1801–1865. Ein Beitrag zur Wirkungsgeschichte J. S. Bachs*. Olms, Hildesheim u. a. 2004, ISBN 3-487-12577-3. (*Leipziger Beiträge zur Bach-Forschung* 6), (Zugleich: Dresden, Techn. Univ., Diss., 2003).
* Bach-Gesellschaft zu Leipzig (red.): *Johann Sebastian Bachs Musikstücke aus den Notenbüchern der Anna Magdalena Bach*. Forord av Paul Graf von Waldersee (1831–1906). Königsberg in Franken, 1894.

## Eksterne lenker
* Websiden til Neue Bachgesellschaft
* Innholdsfortegnelse til Bach-Gesellschaft-Ausgabe på International Music Score Library Project
Togoland

**Togoland** var et tysk protektorat i Vest-Afrika. Det ble etablert i 1884, da det tyske keiserriket skaffet seg kolonier som ledd i kappløpet om Afrika. Hovedstaden var Lomé. Tyskland hadde kontroll over Togoland til 1914, da det ble erobret av Frankrike og Storbritannia. Området utgjorde  km².

Tyskerne konsentrerte seg om å utnytte Togoland til landbruksformål. Det ble dyrket oljepalme og det ble satset på kakao- og bomullsplantasjer. Jernbane ble utbygget for å knytte havnebyen Lomé til innlandet.

Togoland hadde Tysklands viktigste telegrafstasjon utenlands, fullført i juni 1914, og området var derfor viktig for landets fiender i første verdenskrig. Tyskland hadde kun en beskjeden militærstyrke i området. I august 1914 ble Togoland invadert av britene fra vest og franskmennene fra øst.

Delingen av området mellom Frankrike og Storbritannia ble folkerettslig regulert av Folkeforbundet, som gjorde det til mandatområde. I 1945 ble det, fortsatt delt, gjort til tilsynsområde under FN. Den største, østre delen, Fransk Togoland, fikk selvstendighet og ble til republikken Togo i 1960. Den vestre delen, Britisk Togoland, gikk i 1957 sammen med den britiske kolonien Gullkysten og ble til Ghana.

## Referanser
Ministeriet for Flygtninge, Indvandrere og Integration

**Ministeriet for Flygtninge, Indvandrere og Integration** var et dansk ministerium opprettet da Anders Fogh Rasmussens første regjering tiltrådte. Ministeriet ble i daglig tale kalt **Integrationsministeriet**. Det ble lagt ned i 2011 i forbindelse med Helle Thorning-Schmidts regjerings tiltreden.

## Avdelinger og saksområder
Ministeriets departement bestod av fire avdelinger:
* Administrasjonsavdelingen
* Integrasjonsavdelingen
* Utlendingsavdelingen
* Digitaliseringsavdelingen

Udlændingeservice var en etat under Integrationsministeriet. På ministeriets område lå også Flygtningenævnet.

Ved opprettelsen av Integrationsministeriet i 2001 ble det overført saksområder fra i alt åtte ministerier:
* Indenrigsministeriet: diverse saksområder vedrørende integrasjon
* Justitsministeriet: statsborgerskap
* Undervisningsministeriet: undervisning i dansk m.v.
* Finansministeriet: integrasjon på statlige arbeidspladser m.v.
* By- og Boligministeriet: kvarterløft m.v.
* Socialministeriet: sosialt utsatte flyktninger og innvandrere
* Arbejdsministeriet: arbeidsmarkedsinitiativer for innvandrere og flyktninger
* Erhvervsministeriet: brobygning for innvandrede og flyktninger

Ved nedleggelsen i 2011 ble saksområdene overført til tre andre ministerier:
* Beskæftigelsesministeriet: integrasjon av flyktninger og innvandrere på arbeidsmarkedet
* Justitsministeriet: saker vedrørende utlendingsområdet, herunder asyl og statsborgerskap
* Social- og Integrationsministeriet: saker vedrørende integrasjonspolitikk

## Ministre for flygtninge, indvandrere og integration

## Referanser
Departement (Danmark)

Et **departement** er i den danske centraladministrationen den delen av et ministerium som betjener ministeren. Et departement ledes av en *departementchef*, som dermed er ministeriets øverste administrative leder, mens ministeren ivaretar den politiske ledelsen. Grensen mellom de to områdene kan naturligvis være mere eller mindre tydelig.

Under departementet, og som en del av ministeriet, kan være et antall direktorater, etater og andre institusjoner.

Da den danske regjeringen i 1943 under okkupasjonen trådte tilbake, ble den avløst av *[[departementsjefstyret]]*, som varte frem til frigjøringen.
Independence (Missouri)

**Independence** er den fjerde største byen i den amerikanske delstaten Missouri. Det meste av Independence ligger i fylket Jackson County, som den også er fylkessete for, selv om en liten del av byen ligger i Clay County. Independence er en drabantby til Kansas City (Missouri) og er en del av Kansas City storbyområde.

I 2010 hadde Independence en befolkning på 116&nbsp;830 innbyggere.

## Referanser


## Eksterne lenker
* 
* 
* Independence Chamber of Commerce 
* Historic Sanborn Maps of Independence, historiske kart fra Universitetet i Missouris digitale bibliotek
Flygtningenævnet

**Flygtningenævnet** er en dansk statlig nevnd under Justisministeriet. Nevnden treffer de endelige avgjørelser om tildeling eller avvisning av politisk asyl og oppholdstillatelse til flyktninger og migranter i Danmark. Avgjørelser om asyl treffes i første instans av Udlændingestyrelsen. Det er ikke mulig å anke Flygtningenævnets avgjørelser eller å få sin asylsak for en domstol i Danmark, hvilket har vært skarpt kritisert av FN og andre menneskerettighetsorganisasjoner. 

Kritikken er blitt avvist av regjeringen med forklaringen at Flygtningenævnet er et domstollignende organ. Flygtningenævnets domstollignende karakter er dog blitt redusert igjennom årene og de parter som representerte flyktningens interesser er blitt utelukket, hvorimot regjeringen er representert.

I 1983 bestod nevnden av syv medlemmer: En dommer, tre medlemmer utpekt henholdsvis av sosialministeren, justisministeren og utenriksministeren, et medlem utpekt av Advokatrådet og to medlemmer utpekt av Dansk Flygtningehjælp.

I 2002 ble nevnden skåret ned til tre medlemmer: En dommer, et medlem utpekt av Advokatrådet og et medlem fra Ministeriet for Flygtninge, Indvandrere og Integration. 

## Referanser


## Eksterne lenker
*
Friidrett under Paralympiske sommerleker 2012 – 1500 meter menn

**1500 meter for menn** ved Paralympiske sommerleker 2012 ble arrangert ved Olympiastadion i London fra 31. oktober til 4. september 2012. Det ble konkurrert i totalt seks ulike klasser. 

## Tidsskjema

## Resultater

### T11
Finaleresultater:





Det ble avholdt to innledningsheat før finalen. Samwel Mushai Kimani vant det første og Odair Santos vant det andre. Samwel Mushai Kimani forbedret verdensrekorden da han vant finalen, med tiden 3:58,37, og slo med det Odair Santos tidligere verdensrekord fra 2011. 


### T13
Finaleresultater:





Det ble avholdt to innledningsheat før finalen. El Amin Chentouf vant det første og David Korir vant det andre, med ny paralympisk rekord på 3:52,96, og slo med det Tim Pendergasts tidligere paralympiske rekord fra PL 2004. Abderrahim Zhiou vant her med ny verdensrekord på 3:48,31 i klassen T12. 


### T20
Finaleresultater:





Kun finale ble avholdt. 


### T37
Finaleresultater:





Kun finale ble avholdt. 


### T46
Finaleresultater:





Kun finale ble avholdt. 


### T54
Finaleresultater:




T54 er en av klassene for utøvere med ryggmargskade, som bruker rullestol. 

Det ble arrangert tre innledningsheat før finalen. Marcel Hug vant det første heatet, Kurt Fearnley det andre og Saichon Konjen det tredje. David Weir vant også finalen.


## Eksterne lenker
* London 2012 - friidrett menn (resultater)
Europaveien (Oslo)

**Europaveien** er en vei i Oslo, bydel Østensjø. Den går fra Svartdalsveien, via Ryenkrysset og til den løper sammen med Enebakkveien ved Røsedal mellom Lambertseter og Langerud. Fra Ryenkrysset til samløpet med Enebakkveien, er dette en del av E6 med fire kjørefelt. Ved Klemetsrud tar Enebakkveien av igjen mot øst som fylkesvei 155, mens E6 fortsetter i bro over Ljabruveien og sørover mot grensa til Nordre Follo.

## Referanser
Luca Banti

**Luca Banti** (født 27. mars 1974 i Livorno) er en italiensk fotballdommer som siden 2009 har hatt status som FIFA-dommer. Banti fikk sin debut i den italienske toppdivisjonen Serie A den 29. mai 2005, som var en seriekamp mellom Juventus og Cagliari Calcio (4–2). Hans første europacupkamp kom den 16. juli 2009, da han dømte første kvalifiseringsrunde av Europaligaen mellom finske FC Lahti og slovenske ND Gorica (2–0).

Han debuterte internasjonalt som hoveddommer den 4. september 2009, da han dømte vennskapskampen mellom  og  (0–2).

## Referanser


## Eksterne lenker
* 
* Dommerprofil hos Worldreferee.com
Maduro

**Maduro** kan referere til:

Personer:
* George Maduro (1916–1945), nederlandsk motstandsmann
* Hedwiges Maduro (1985–), nederlandsk fotballspiller
* Nicolás Maduro (1962–), venezuelansk politiker
* Ricardo Maduro (1946–), honduransk politiker

Steder:
* Madurodam
Quanzhen

**Quanzhen-daoisme** (kinesisk: 全真道 eller 全真教; hanyu pinyin: *Quánzhēn dào* eller *Quánzhēn jiào*, kan oversettes som «fullstendig sannhet») er en nordkinesisk gren av daoismen, og er i dag den daoistiske retninger med flest medlemmer og aktive templer i Folkerepublikken Kina, hvorav mange hadde vært stengt under kulturrevolusjonen men har siden blått åpnet igjen siden 1980-tallet. Sammenlignet med den andre store daoistiske retningen som fremdeles finnes i dag, zhengyi, kan quánzhēn sies å være strengere, da dens munker må leve i klostre i sølibat og må følge en vegetarisk diett - og denne religiøse modellen blir også sett mer positivt på av Folkerepublikken Kinas regjering. 

Quánzhēn ble grunnlagt av Wang Chongyang på 1100-tallet, under Jin-dynastiet. Ifølge legenden skal Wang Chongyang ha møtt to daoistiske udødelige sommeren 1159. I sin tidlige historie hadde quánzhēn-retningen stor politisk makt, men denne ble fra Yuan-dynastiet av svekket til fordel for zhengyi, selv om retningen i motsetning til de fleste andre daoistiske skoler har overlevd helt fram til i dag. Da mongolene invaderte Song-dynastiet i 1254 var quánzhēn-daoistene blant dem som strekte seg lengst for å holde på freden, og kan dermed ha bidratt til å redde flere tusen, hovedsakelig hànkinesiske liv. 

## Grener og sekter
Wang Chongyang hadde syv disipler, som fortsatte spredningen av hans lære. De syv quánzhēn-mesterne skal ha grunnlagt de følgende syv grenene:
*Ma Yu (馬鈺): Yuxian-sekten ("Møte de udødlige," 遇仙派)
*Tan Chuduan (譚處端): Nanwu-sekten ("Sørlig tomrom," 南无派)
*Liu Chuxuan (劉處玄): Suishan-sekten ("Sui-fjellet," 随山派)
*Qiu Chuji (丘處機): Longmen-sekten ("Drageporten," 龙门派), kjent for sitt forhold til Chinggis Khaan
*Wang Chuyi (王處一): Yushan-sekten ("Yu-fjellet," 崳山派)
*Hao Datong (郝大通): Huashan-sekten ("Huá-fjellet," 华山派)
*Sun Bu'er (孫不二): Qingjing-sekten ("Renhet og stillhet," 清静派), den eneste kvinnen blant dem

## Litteratur
* Florian C. Reiter: *Religionen in China. Geschichte, Alltag, Kultur.* C. H. Beck, München 2002, ISBN 3-406-47630-9 (*Beck'sche Reihe* 1490).
* Isabelle Robinet: *Geschichte des Taoismus*. Diederichs, München 1995, ISBN 3-424-01298-X.
Ivo Santos

**Ivo Nelson dos Anjos Santos** (født 16. april 1974) er en portugisisk fotballdommer fra Algarve-disktriktet. Santos har enda til gode å dømme i den portugisiske toppdivisjonen Primeira Liga, men har til gjengjeld dømt kamper på nest øverste nivå (Segunda Liga) samt under Taça de Portugal. Han ble tildelt sine første internasjonale kamper i begynnelsen av januar 2011 da han dømte s to vennskapskamper mot henholdsvis  (1–0) og  (1–0), begge spilt i Algarve.

## Referanser
Eggemoen holdeplass

**Eggemoen holdeplass** lå langs Randsfjordbanen i Ringerike kommune kommune. Den ble åpnet 1951 og nedlagt i 1968.

## Litteratur
* 

## Eksterne lenker
* Eggemoen holdeplass hos Norsk Jernbaneklubb
Cüneyt Çakır

**Cüneyt Çakır** (født 23. november 1976 i Istanbul) er en tyrkisk fotballdommer som siden 2006 har hatt status som FIFA-dommer. 

## Biografi
Çakır fikk sin debut i den tyrkiske toppdivisjonen Süper Lig den 29. september 2001, som var en seriekamp mellom Malatyaspor og Çaykur Rizespor. Han debuterte som UEFA-dommer i juli 2003 da han fungerte som fjerdedommer under Mesterligaens første kvalifiseringsrunde mellom Skonto FC og Sliema Wanderers FC. Etter å ha blitt FIFA-dommer i 2006 ble han tildelt to kamper under europamesterskapet for U-19 i 2007, samt to kvalifiseringskamper til EM i fotball 2008. Han også tildelt to gruppespillkamper under UEFA-cupen 2008/09.

I den påfølgende sesongen av UEFA-cupen, som da ble gitt navnet UEFA Europa League 2009/10, ble han tildelt syv kamper, og dømte blant annet semifinalen mellom Fulham FC og Hamburger SV. Den 29. september 2010 debuterte han hoveddommer i Mesterligaen da han ledet gruppespillkampen mellom Rubin Kazan og FC Barcelona. I august 2011 dømte han fem kamper, inkludert semifinalen mellom Portugal og Frankrike, under verdensmesterskapet for U-20 i Colombia. Çakır ble for øvrig klassifisert som FIFA elitedommer i 2011, og i april 2012 dømte han semifinalens andre kamp i Mesterligaen 2011/2012 mellom FC Barcelona og Chelsea FC (2–2).

Çakır ble valgt ut som dommer under EM i fotball 2012, hvor han fikk tre kamper inkludert semifinalen mellom  og . I forkant av sistnevnte kamp ble UEFAs avgjørelse om å sette opp Çakır som hoveddommer møtt med misnøye fra Portugals fotballforbund, som følge av en påstått spanskvennlig sammensetning i UEFAs dommerkomité. Den 16. desember 2012 dømte han finalen under VM i fotball for klubblag 2012 mellom Corinthians og Chelsea (1–0). I mars 2013 var Çakır innblandet i en kontroversiell episode da han under åttendedelsfinalen av Mesterligaen 2012/2013 mellom Manchester United FC og Real Madrid CF valgte å vise ut Uniteds Nani.

Çakır ble valgt ut som hoveddommer i finalen av Mesterligaen 2014/2015, som ble spilt på Olympiastadion i Berlin 6. juni 2015.

## Kamper i VM som hoveddommer
### [[VM i fotball 2014|2014]]
*   &ndash;   (gruppespill)
*   &ndash;   (gruppespill)
*   &ndash;   (semifinale)

### [[VM i fotball 2018|2018]]
*   &ndash;   (gruppespill)
*   &ndash;   (gruppespill)
*   &ndash;   (semifinale)

## Referanser


## Eksterne lenker
* 
* 
*
Hans-Gunnar Liljenwall

**Hans-Gunnar Liljenwall** (født 9. juli 1941 i Jönköping) er en tidligere svensk utøver av moderne femkamp fra A6 IF i Jönköping.

Liljenwall var den første som noensinne er bltt diskvalifisert for bruk doping under De olympiske leker. Årsaken var et alkoholinnhold på 0,81 promille i blodet under skyting i moderne femkamp i Mexico by i Sommer-OL 1968. Diskvalifiseringen førte til at det svenske laget mistet bronsemedaljen, som i stedet gikk til Frankrike.

## Referanser


## Eksterne lenker
*
Alan Black

**Alan Black** (født 18. januar 1975 i Antrim) er en nordirsk fotballdommer som i perioden 2007 til 2012 hadde status som FIFA-dommer. Black fikk sin debut i den nordirske toppdivisjonen IFA Premiership i 2000. Hans første europacupkamp kom den 18. juli 2007, da han dømte første kvalifiseringsrunde av Mesterligaen mellom Hafnarfjörður og HB (4–1). Han har siden dømt flere kvalifiseringskamper både i Mesterligaen og Europaligaen.

Black har dømt flere landskamper på U-17, U-19 og U-21-nivå, samtlige i kvalifisering til europamesterskap. Han debuterte internasjonalt som hoveddommer den 12. august 2009, da han dømte vennskapskampen mellom  og  (0–1). Han dømte også EM-kvalifiseringskampen i gruppe F mellom  og  den 8. oktober 2010 (1–0).

## Referanser


## Eksterne lenker
* Dommerprofil hos Worldreferee.com
Bjørn Aslak Loge

**Bjørn Aslak Loge** (født 10. juni 1946 i Drøbak) er en norsk lokalpolitiker for Arbeiderpartiet. Han er vokst opp på Gulbjørnrud i Frogn kommune, like ved grensa til Nesodden.

Bjørn Loge har vært med i arbeiderbevegelsen fra han ble medlem i Drøbak A.U.L. tidlig på 1970-tallet, og i Drøbak-Frogn Arbeiderparti fra 1973. Der har han hatt en rekke verv, og han har også vært nestleder i Akershus arbeiderparti og medlem av landsstyret i Det norske Arbeiderparti. Han satt i Frogn kommunestyre sammenhengende i seks perioder, fra 1975 til 1999. I 22 år var han medlem av formannskapet og fra 1987 til 1999 var han ordfører. Etter en pause på 8 år, sitter Bjørn Loge igjen i kommunestyret. Han har også verv i interkommunale organer.

Loge er betegnet som en dyktig politiker, med evne til å glatte over motsetninger og få folk med ulikt politisk utgangspunkt til å samarbeide. 

Utenom politikken har Bjørn Loge arbeidet innenfor spedisjon og shipping, bl.a. som terminalsjef og direktør i rederiet Fred. Olsen & Co., som direktør for Teatersentralen, og som generalsekretær i Oslo Pensjonistforening.

## Referanser
Zhengyi

**Zhèngyī-daoisme** (kinesisk: 正一道; hanyu pinyin: *Zhèngyī dào*, kan oversettes som «sannhet og enhet») er en sørkinesisk gren av daoismen, og er i dag den daoistiske retninger med nest flest medlemmer og aktive templer i Folkerepublikken Kina, etter quanzhen, hvorav mange hadde vært stengt under kulturrevolusjonen men har siden blått åpnet igjen siden 1980-tallet, og den med flest templer på Taiwan. Sammenlignet med quanzhen, den andre store daoistiske retningen som fremdeles finnes i dag, kan zhèngyī sies å være mindr estreng, da dens prester ikke må leve i klostre, men heller gjerne bor hjemme og har familier. 

Zhèngyī-daoismen ble grunnlagt under Song-dynastiet, og er den eneste daoistskolen grunnlagt i den tiden som fremdeles finnes i dag. I Ming-dynastiet ble den anerkjent som den fremste daoistskolen og den «Himmelske mester» som daoistenes leder, selv om dette ikke nødvendigvis ble anerkjent av andre daoister i den tida. Dens medlemmer hevder derimot at deres skole er en ubrutt tradisjon fra Tianshi-(«De himmelske mesterne»)-skolen fra slutte av Han-dynastiet. 

## Liste over zhèngyī-daoismens Himmelske mestere
Zhèngyī-daoistene gjorde krav på å være den eneste familien som hadde blitt æret av nesten samtlige kinesiske dynastier i hundrevis av år ved siden av Konfucius' etterkommere, men merk at Zhāng-familiens krav på kontinuitet fra Zhang Daoling og fram til det tyvende århundre er påvislig feil i flere perioder. 

## Litteratur
*Andersen, Poul. "Jiao." in Fabrizio Pregadio, ed., The Encyclopedia of Taoism (London: Routledge, 2008), 539-544.
*Boltz, Judith. "Daomen Shigui." in Fabrizio Pregadio, ed., The Encyclopedia of Taoism (London: Routledge, 2008), 1226-1227.
*Boltz, Judith. "Zhang Guoxiang." in Fabrizio Pregadio, ed., The Encyclopedia of Taoism (London: Routledge, 2008), 1226-1227.
*Chen, Yaoting. "Zhengyi." in Fabrizio Pregadio, ed., *The Encyclopedia of Taoism* (London: Routledge, 2008), 1258-1260.
*Goossaert, Vincent. "Bureaucratic charisma: The Zhang Heavenly Master institution and court Taoists in late-Qing China," *Asia Major* 17.2 (2004), 121-159.
*Kleeman, Terry. "Tianshi Dao." in Fabrizio Pregadio, ed., The Encyclopedia of Taoism (London: Routledge, 2008), 981-986.
*Miller, Amy Lynn. "Lu." in Fabrizio Pregadio, ed., The Encyclopedia of Taoism (London: Routledge, 2008), 40-42.
*Robinet, Isabelle. *Taoism: Growth of a Religion.* Stanford: Stanford University, 1997.
*Schipper, Kristopher and Franciscus Verellen. *The Taoist Canon: A Historical Companion to the Daozang.* Chicago: University of Chicago, 2004.
*Toshiaki, Yamada. "Zhai." in Fabrizio Pregadio, ed., The Encyclopedia of Taoism (London: Routledge, 2008), 1216-1217.
Bombeattentatet i Centennial Olympic Park

**Bombeattentatet i Centennial Olympic Park** var et terrorbombeangrep som fant sted den 27. juli 1996 i Centennial Olympic Park i Atlanta i Georgia i USA under sommer-OL 1996. To personer omkom, mens 111 ble skadd under terrordåden. Det var det første av fire bombeattentat som gjerningsmannen Eric Robert Rudolph skulle gjennomføre fra 1996 til 1998 for å markere motstand mot abort og homofiles rettigheter. Rudolph ble arrestert i 2003 og soner en livstidsdom for ugjerningene.

## Eksterne lenker
* FBI Centennial Park Bombing page via the Wayback Machine, fra desember 1998
Iver Leganger

**Iver Erikssøn Leganger** (1629–1702) var en norsk prest og forfatter. Han var født i Leikanger der faren Erik Iversen Nordal var sogneprest og prost. Iver ble født 26. februar 1629 på Leikanger prestegård. Faren hadde etternavnet etter Norddal der hans far var prest, mens Iver tok navnet «Leganger» etter Leikanger. Moren var presteenken Karen Nilsdatter Werner (død 1634).

Iver Leganger utarbeidet topografiske og teologiske avhandlinger. Leganger var sogneprest i Vik i 45 år og fra 1668 prost for hele Sogn. Sammen med faren laget et særegent samtidsdokument, "Legangerske optegnelser" for årene 1621-1665. Blant annet gjennom ekteskap med Anna Finde ble han Leganger en velstående mann. Han var orientert mot kontinental europeisk kultur, holdt kontakt med ledende vitenskapsfolk og ble magister ved Universitetet i København i 1684.

*Iver Legangers barn:
** Karen (1668–1702), gift med Ludvig Christophersen Munthe (sogneprest i Vik etter svigerfaren), svigermor til Anders Daae (1680–1763)
** Erik (1669–1752) var sogneprest i Torvastad 
** Peder (død 1726) var fogd i Ytre og indre Sogn
** Maren (1678–1719) var gift med oberst Gerhard Christophersen Munthe (sønnesøn av Ludvig Munthe og bror av Ludvig Munthe gift med eldre søster). 
** Iver (født 1680) var sogneprest i Leikanger
** Nils (1682–1747) var sogneprest i Os
*** Iver Leganger (1711–1751) sorenskriver på Sunnmøre gift med Cathrine Astrup

## Se også
*Leganger (slekt)

## Utgivelser

* 

## Referanser
Paris–Camembert

**Paris–Camembert** (*[[fransk|fr.]] Paris–Camembert Trophée Lepetit*) er et fransk emdagsritt i landeveissykling som går i Normandie i Nordvest-Frankrike. Rittet ble første gang arrangert i 1934. Rittet er en del av UCI EuropeTour, der det er rangert med 1.1.

Rittet er vanligvis 200 km langt og kjøres i kupert terreng og kjennetegnes som en *semi klassiker*. 

## Vinnere

## Eksterne lenker
*  (fransk)
Tour du Poitou-Charentes

**Tour du Poitou-Charentes** er et landeveisritt som kjøres i Poitou-Charentes i Frankrike. Det ble for første gang arrangert i 1987. Rittet er et etapperitt og er klassifisert som 2.1. Rittet er en del av Europatouren i landeveissykling. 

## Vinnere

## Eksterne lenker
*
La Tropicale Amissa Bongo

**La Tropicale Amissa Bongo** er et gabonsk etappesritt i landeveissykling som arrangeres hvert år i januar. Rittet har blitt arrangert siden 2006, 8 ganger. Rittet er av UCI klassifisert med 2.1 og er en del av UCI Africa Tour. Der er det, det høyeste rankede rittet. 

I 2014 ble Natnael Berhane den første afrikanske vinner av rittet.  

## Vinnere

## Referanser


## Eksterne lenker
* Offisiell nettside
Helligdomsarmen

**Helligdomsarmen**, angivelig et ben fra Olav den helliges arm, har stått i en monter i den katolske Sankt Olav domkirke i Oslo siden 1860-tallet. Relikvien er blitt undersøkt av anatom dr. med. Per Holck, etter initiativ av religionshistoriker Øystein Morten, som offentliggjorde resultatet den 16. mars 2013. 

Undersøkelsen viste at relikvien er et skinneben fra et menneske. Karbondatering tilsier at det stammer fra en mann som døde i et tidsrom som omfatter slaget på Stiklestad i 1030. Personen ble omtrent like gammel som hellig Olav. Den døde har vært uvanlig høy for sin tid, rundt 180 centimeter (Olav den hellige skal ha vært høy). Man fant også vevsrester som tyder på at benet kan stamme fra en mumifisert kropp. Også dette kan være et indisium på relikviens ekthet, da liket til Olav den hellige ikke ble begravet, men i flere hundre år lå omsvøpt i tøyer i et skrin i Klemenskirken – senere Nidarosdomen.

Christian V kjøpte relikvien på auksjon fra amtmann Lützow i København i 1684. Relikviegjemmet (beholderen) relikvien da ble oppbevart i er fremdeles i Danmark. Relikviegjemmet i St. Olavs kirke er en kopi.

Relikviens historie før auksjonen i 1684 er ikke kjent.

## Eksterne lenker
* – Fant Olav den Helliges ben i kirke i Oslo
* Om Helligdomsarmen i katolsk.no
Ágúst Ögmundsson

**Ágúst Ögmundsson** (født 23. april 1946) er en islandsk tidligere håndballspiller.

Ögmundsson, som har 25 kamper og 15 mål for det islandske herrelandslaget, representerte Island i de olympiske leker i 1972.

## Referanser


## Eksterne lenker
*
Helenium

**Helenium** (sv. **Solbrudar**) er en planteslekt i kurvplantefamilien med omtrent 35 arter. Slekten vokser naturlig i Nord- og Mellom-Amerika. Blomstene har både Tungekroner og rørkronerog kan være gule eller oransje. Bladene er lansettformet og sitter vekselsvis på stilkene.

Denne slekta av hagestauder har ikke noe offisielt norsk navn, men "solbrud" brukes blant gartnere.

## Arter
Til *Helenium* hører:
* *[[Helenium amarum]]* (Raf.) H. Rock  
* *[[Helenium atacamense]]* Cabrera 
* *[[Helenium autumnale]]* L.   
* *[[Helenium bigelovii]]* A. Gray    
* *[[Helenium bolanderi]]* A. Gray
* *[[Helenium flexuosum]]* Raf.   
* *[[Helenium glaucum]]* (Cav.) Stuntz    
* *[[Helenium hoopesii]]* (se Hymenoxys hoopesii)
* *[[Helenium microcephalum]]* DC.  
* *[[Helenium puberulum]]* DC. 
* *[[Helenium urmenetae]]* (Phil.) Cabrera   
* *[[Helenium virginicum]]* S. F. Blake


Helenium hybrid.jpg|*Helenium* hybrid "Moerheim Beauty"
Zaadbundel van een Helenium 'El Dorado'. 03-03-2026. (d.j.b).jpg|Frøklase av en Helenium 'El Dorado' i mars.

## Referanser


## Litteratur

*  ISBN 0-89672-614-2
* 

## Eksterne lenker
*
Tro Bro Leon

**Tro-Bro Léon** er et sykkelritt i Finistère, Bretagne, Frankrike. Rittet er rangert med 1.1 og er en del av Europatouren i landeveissykling. Rittet var for amatører frem til 2000, men har vært for profesjonelle siden. Rittet har ofte blitt kalt *Den lille Paris–Roubaix* og *Helvete i vest*, fordi rittet inneholder 24 seksjoner med gjørme, brostein og grusveier. 

## Vinnere

## Eksterne lenker
*
Børge Kjeldstad

**Børge Kjeldstad** (født 2. februar 1970 i Trondheim) er en norsk billedkunstner som arbeider i olje, akryl og på papir. Hans kunstneriske arbeid er primært figurativt. For sitt arbeid som billedkunstner er Børge Kjeldstad støttet av Det Kongelige Norske Videnskabers Selskab. Børge Kjeldstad har også mottatt Sparebank 1 Midt-Norge sitt TÆL-stipend innen kategorien *Kunst*.

## Kunstnerisk arbeid
Børge Kjeldstad sine bilder tematiserer både livet som kunstner og politiske eller samfunnsmessige problemstillinger. Politiske tema Kjeldstad har behandlet i sin kunst er blant annet den andre verdenskrig, kvinneundertrykking, åpen programvare, manglende respekt for menneskerettigheter, selvforsvar mot overfallsvoldtekter, miljøvern og gjenoppbygging av historiske minnesmerker.

Blant Kjeldstads mest verdsatte malerier er det politisk ladede bildet av den dødsdømte iranske tobarnsmoren Sakineh Mohammadi Ashtiani: Bildet ble malt på hovedgaten i Trondheim og deretter distribuert på internett til fri politisk bruk.

## Utdannelse
Børge Kjeldstad er utdannet Sivilingeniør innen skipsbygging fra NTNU fra tiden før hans interesser trakk han over i kunsten. Han har også en Bachelorgrad i humanistiske fag med hovedvekt på estetisk filosofi. Som skipsarkitektstudent var Kjeldstad med på å vinne den prestisjetunge Dr. James A. Lisnyk Ship Design Competition i New York.

I 2010-2011 ble Børge Kjeldstad valg ut til å delta på det ettårige pilotprosjektet *Bedriftsutvikling for Kunstnere* som var støttet av Trondheim kommune, Sør-Trøndelag fylkeskommune og Innovasjon Norge.

Børge er også daglig leder i gründerfirmaet Carrycut som hjelper folk og bedrifter med å finne enkel varetransport til overkommelig pris.

## Utstillinger (utvalg)
* Artsprint, 2010, Kunstakademiet i Wien, Wien
* Minnemarkering for Svolværraidet, 2010, Lofoten Kulturhus, Svolvær
* Free Your Mind, Olavsfestdagene, 2012, Trondheim
* Kringkasting, NTNU Vitenskapsmuseet Suhmhuset, 2008, Trondheim

## Eksterne lenker
* Børge Kjeldstads offisielle nettside
* Sparebank 1 Midt-Norge TÆL-stipendet
* Carrycut
Jón Magnússon

**Jón Hjaltalín Magnússon** (født 2. april 1948) er en islandsk tidligere håndballspiller.

Magnússon som har 46 kamper og 131 mål for det islandske herrelandslaget, representerte Island i de olympiske leker i 1972.

## Referanser


## Eksterne lenker
*
Örebro universitet

**Örebro universitet** er et statlig universitet i Örebro i Sverige.

Universitetet ble grunnlagt i 1977 under navnet Högskolan i Örebro, som en videreføring av den delen av Uppsala universitet som var lokalisert til Örebro, som samtidig ble slått sammen med flere andre læresteder i Örebro. I 1999 fikk institusjonen universitetsstatus og ble åpnet av statsminister Göran Persson 6. februar 1999.

Universitetet har bl.a. studietilbud og forskningsmiljøer innen jus, medisin, humaniora, samfunnsvitenskap og naturvitenskap i tillegg til handelshøyskole og musikkhøyskole. I 2010 ble Örebro universitet det syvende universitetet med medisinstudium i Sverige.. Universitetssjukhuset Örebro, som er tilknyttet det medisinske fakultet ved Örebro universitet, er et av Sveriges syv universitetssykehus. Örebro universitet er vertskap for *Centre of Gender Excellence*, et senter for fremragende forskning i kjønnsstudier etablert av Vetenskapsrådet i 2006.

Universitetets rektor er Jens Schollin, professor i pediatri.

## Kjente akademikere

* Erik Amnå, professor i statsvitenskap, hovedsekretær for Demokratiutredningen
* Anna G. Jónasdóttír, professor i kjønnsforskning
* Janerik Gidlund, professor i statsvitenskap
* Annina H. Persson, professor i sivilrett
* Lars Gustafsson, professor i litteraturvitenskap
* Ann-Sofie Ohlander, professor i historie
* Joakim Nergelius, professor i rettsvitenskap, deltok i Demokratiutredningen
* Josef Zila, professor i strafferett
* Godfried Roomans, professor i medisin (anatomi og cellebiologi)
* Larsåke Larsson, professor i medie- og kommunikasjonsvitenskap
* Sten Berglund, professor i statsvitenskap
* Jeff Hearn, gjesteprofessor i kjønnsforskning
* Frank Aarebrot, adjungert professor i statsvitenskap

## Referanser


## Eksterne lenker
*
Raman Pjatrusjenka

**Raman Pjatrusjenka** (belarusisk: Раман Пятрушэнка, russisk: Роман Иванович Петрушенко – *Roman Ivanovitsj Petrusjenko*; født 25. desember 1980) er en belarusisk padler, som spesialiserer seg i kajakk flatvann. Han representerte landet sitt under Sommer-OL 2012 i London, der han tok sølv i K-2 200 meter. Han har også et gull fra Sommer-OL 2008.

## Referanser


## Eksterne lenker
*
Liam Heath

**Liam Heath** (født 17. august 1984) er en britisk padler som spesialiserer seg i kajakk flatvann. Han representerte landet sitt i Sommer-OL 2012 i London, der han tok bronse i K-2 200 meter.

Han tok gull i Sommer-OL 2016.

Under Sommer-OL 2020 i Tokyo som ble arrangert i 2021, tok han bronse i K-1 200 meter.

Nyttårsaften 2016 ble han utnevnt til medlem av Order of the British Empire.

## Referanser


## Eksterne lenker
*
Transportministeriet

**Transportministeriet** (tidligere **Transport-, Bygnings- og Boligministeriet**, **Transport- og Boligministeriet**; **Transport- og Bygningsministeriet**; **Trafikministeriet**; **Ministeriet for offentlige Arbejder**) er et dansk ministerium.

Transportministeriet har som hovedoppgave å skape optimale muligheter for mobilitet i Danmark. Blant ministeriets oppgaver er:
* planlegging og anlegg av fysisk infrastruktur, for eksempel veier og jernbaner
* drift og vedlikehold av fysisk infrastruktur som statsveier og jernbaner samt statlige lufthavner og havner
* tilsyn med post- og jernbanesektoren, luftfartssektoren og veitransportsektoren
* andre forhold vedrørende ferdsel, ferger, kollektivtrafikk for øvrig, værtjenester og kystbeskyttelse

Departementssjef Jacob Heinsen er den øverste sjef for departementes embedsmenn. I forbindelse med ministerrokaden i november 2007 avløste Jacob Heinsen Thomas Egebo, som heretter ble utnevnt til departementssjef i Klima- og Energiministeriet.

## Historie
Ved demokratiets innførelse i Danmark (i forbindelse med Danmarks første grunnlov av 5. juni 1849) var trafikkpolitikken plassert under Indenrigsministeriet.
Trafikkpolitikken fikk sit eget ministerium i 1892 i form av Ministeriet for offentlige Arbejder, som dog ble nedlagt i 1896 for så å gjenoppstå i 1900. I perioden 9. november 1942 til 7. november 1945 hadde ministeriet to ministre, *ministeren for offentlige arbejder* og *trafikministeren*, men var ikke selv delt tilsvarende. Deretter ble ministeriet så atter samlet under én minister, *ministeren for offentlige arbejder*. I 1986 skiftet ministeriet navn til Trafikministeriet, som ble anvendt til 2005, hvor ministeriet ved regjeringsdannelsen med tilføyelse av energiområdet (Energistyrelsen) ble til Transport- og Energiministeriet. Energidelen ble den 23. november 2007 overført til det nyopprettede Klima- og Energiministeriet. Heretter heter ministeriet Transportministeriet.

## Etater, selskaper, nevnder m.v.
Transportministeriet består av et departement og en rekke 
* etater
** Banedanmark
** Kystdirektoratet
** Trafikstyrelsen, inkl. Statens Luftfartsvæsen
** Vejdirektoratet
* selskaper og virksomheter
** BornholmsTrafikken
** DSB (selvstendig offentlig virksomhet), herunder DSB S-tog
** Metroselskabet (medeier)
** Naviair (Selvstændig Offentlig Virksomhed)
** PostNord (40%), herunder Post Danmark
** Sund og Bælt Holding, herunder Storebælt A/S, Øresundsbro Konsortiet, Femern A/S m.fl.
** Københavns Lufthavne (39,2%)
* nevnder, råd m.v.
** Auditøren under Transportministeriet
** Danmarks Vej- og Bromuseum
** Havarikommissionen for Civil Luftfart og Jernbane
** Havarikommissionen for Vejtrafikulykker
** Havneklagenævnet
** Jernbanenævnet
** Kommissarius ved Statens Ekspropriationer i Jylland
** Kommissarius ved Statens Ekspropriationer på Øerne
** Vejtransportrådet

## Referanser


## Eksterne lenker
*
Rudolf Dombi

**Rudolf Dombi** (født 9. november 1986) er en ungarsk padler som spesialiserer seg i kajakk flatvann. Han representerte landet sitt under Sommer-OL 2012 i London, der han tok gull i K-2 1000 meter.

## Referanser


## Eksterne lenker
*
Tour de France 1950

**Tour de France 1950** var den 37. utgaven av sykkelrittet Tour de France og det ble avholdt fra 13. juli til 7. august 1950. Rittet besto av 22 etapper med en total lengde på . Gjennomsnittsfarten var 32,788 km/h. 

## Gjennomføringen av rittet
Rittet ble vunnet av Ferdi Kübler som den første sveitser i historien. Kapteinen til det italienske laget Gino Bartali, ble truet og angrepet av franske fans underveis, beskyldt for å ha veltet Jean Robic. Det medførte at hele det italienske laget trakk seg og Küber tok over ledertrøya som en italiensk rytter kjørte i. Franskmannen Louison Bobet kom på tredjeplass i sammendraget og vant i tillegg klatretrøta. Belgia vant lagkonkurransen. 

## Resultater
### Etapperesultater

### Etappe for etappe: ledertrøyene

### Sammenlagt

### Klatretrøya

### Lagkonkurransen

## Referanser



## Eksterne lenker
* RittInfo Tour de France 1950
* Historie Tour de France
Social- og Integrationsministeriet

**Social- og Integrationsministeriet** er et ministerium som står for den overordnede sosial-, integrasjons- og familiepolitiske innsats i Danmark. Ministeriet ble i sin nåværende form opprettet i 2010 som Socialministeriet ved utskillelse fra Indenrigs- og Socialministeriet. I 2011 ble det dessuten tilført saksforhold fra Ministeriet for Flygtninge, Indvandrere og Integration, som ble lagt ned. Videre fikk ministeriet mindre saksområder fra blant annet Justitsministeriet.

I 1918–1920 ledet minister Thorvald Stauning Indenrigsministeriets kontor for arbeider- og sosiale spørsmål.

Det første offisielle sosialministeriet ble opprettet 5. april 1920 med Jens Jensen som sosialminister. Det eksisterte dog kun én måned inntil 5. mai 1920, for med folketingsvalget etter påskekrisen i 1920 ble det dannet en ny regjering – med Niels Neergaard i spissen – uten et sosialministerium. Ved regjeringsskiftet 23. april 1924 ble Regjeringen Neergaard III avløst av den første sosialdemokratiske regjeringen, Regjeringen Thorvald Stauning I. Det første reelle sosialministeriet var en kjennsgjerning med redaktøren for *Social-Demokraten* Frederik Borgbjerg som sosialminister. Ministeriet Stauning I ble den 14. desember 1926 avløst av Regjeringen Madsen-Mygdal, som ikke opprettet noe sosialministerium, men i stedet et Ministerium for Sundhedsvæsenet. Etter valget i 1929 hvor Stauning igjen kom til makten, ble ministeriet gjenopprettet 30. april 1929. Det har siden eksistert som ministerium, men har dog adskillige ganger vært slått sammen med andre ministerier.

Arbejdsministeriet ble utskilt fra Socialministeriet, men ministeriene ble atter slått sammen i 1945–1947 og 1950–1953, og hadde helt frem til 1980-årene adresse samme sted.

I 2007 ble Socialministeriet nedlagt, og sosialpolitikken ble overført til Velfærdsministeriet, som i 2009 skiftet navn til Indenrigs- og Socialministeriet. Socialministeriet ble gjenopprettet som et selvstendig ministerium i 2010. I 2011 skiftet det navn til det nåværende.

## Eksterne lenker
*
Håhellerskarvet

**Håhellerskarvet** er et stort fjell i Mühlig-Hofmannfjella i Dronning Maud Land. Fjellet er delvis isdekt og ligger mellom Austre Skorvebreen og Lundebreen. Høyeste punkt måler 2910 moh.

Området ble flyfotografert og undersøkt under den norske antarktisekspedisjonen 1956–60. Dette dannet grunnlag for utarbeidelse av kart over området, og i samme forbindelse ble toppen navngitt.

## Se også
*Liste over fjell i Dronning Maud Land

## Referanser
Norsk Maritimt Kompetansesenter

**Norsk Maritimt Kompetansesenter** (**NMK**) er en høyteknologisk næringslivsklynge i Ålesund. Senteret ligger ved NTNU i Ålesund og er en del av Campus Ålesund. NMK inneholder flere internasjonale marine og maritime bedrifter og huser bl.a. Kongsberg, Inmarsat og DNV.

I bygget er det flere simulatorer som brukes både innen havrommet og for byutvikling. Augment City samarbeider med U4SSC ip (United for smart Sustainable Cities Implematation Program som 17 FN organisasjoner står bak) og bygger digitale tvillinger av byer i hele verden for å vise nåsituasjon og simulere hvordan ulike løsninger kan skape bærekraftige løsninger.

## Eksterne lenker
*